CELEX: 62014CN0122
Language: mt
Date: 2014-03-14 00:00:00
Title: Kawża C-122/14: Talba għal deċiżjoni preliminari mressqa mill-Juzgado de Primera Instancia n 5 de Cartagena (Spanja) fl- 14 ta’ Marzu 2014 – Aktiv Kapital Portfolio Invesment vs Angel Luis Egea Torregrosa

26.5.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 159/14
            
         Talba għal deċiżjoni preliminari mressqa mill-Juzgado de Primera Instancia n 5 de Cartagena (Spanja) fl-14 ta’ Marzu 2014 – Aktiv Kapital Portfolio Invesment vs Angel Luis Egea Torregrosa
   (Kawża C-122/14)
   2014/C 159/19
   Lingwa tal-kawża: l-Ispanjol
   
      Qorti tar-rinviju
   
   Juzgado de Primera Instancia n 5 de Cartagena
   
      Partijiet fil-kawża prinċipali
   
   
      Rikorrenti: Aktiv Kapital Portfolio Invesment
   
      Konvenut: Angel Luis Egea Torregrosa
   
      Domanda preliminari
   
   Id-Direttiva 93/13/KEE (1) għandha tiġi interpretata fis-sens li tipprekludi leġiżlazzjoni nazzjonali bħall-ordinament ġuridiku Spanjol li ma tippermettix li jiġi mistħarriġ ex officio ad limine litis, fil-proċedura ta’ eżekuzzjoni sussegwenti, it-titolu eżekuttiv ġudizzjarju – digriet mogħti mill-qorti li jtemm il-proċeduri għall-ordni ta’ ħlas fin-nuqqas ta’ oppożizzjoni – sabiex tiġi stabbilita l-eżistenza ta’ klawżoli inġusti fil-kuntratt li wassal għal dan id-digriet li intalbet l-eżekuzzjoni tiegħu, peress li d-dritt nazzjonali jikkunsidra li hija saret res judicata, id-dispożizzjonijiet flimkien tal-Artikoli 551, 552 u 816(2) tal-LEC?
   
      (1)  Direttiva tal-Kunsill 93/13 KEE, tal-5 ta’ April 1993, dwar klawżoli inġusti f’kuntratti mal-konsumatur (ĠU Edizzjoni Speċjali bil-Malti, Kapitolu 15, Vol. 2, p. 288).